Document ID: 31992R1318

ΚΑΝΟΝΙΣΜΟΣ (ΕΟΚ) αριθ. 1318/92 ΤΗΣ ΕΠΙΤΡΟΠΗΣ της 22ας Μαΐου 1992 για την τροποποίηση του κανονισμού (ΕΟΚ) αριθ. 3061/84 για λεπτομέρειες εφαρμογής του καθεστώτος ενίσχυσης στην παραγωγή ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 136/66/ΕΟΚ του Συμβουλίου της 22ας Σεπτεμβρίου 1996 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 356/92 (2), και ιδίως το άρθρο 5 παράγραφος 5,
Εκτιμώντας:
ότι ο κανονισμός (ΕΟΚ) αριθ. 3061/84 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 541/92 (4), καθόρισε τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου-
ότι, για να καθοριστεί η συμφωνία μεταξύ της παραγωγής ελαιών που δηλώθηκαν από κάθε ελαιοκαλλιεργητή ότι έχει συνθλιβεί σε αναγνωρισμένο ελαιοτριβείο και των στοιχείων που προκύπτουν από τη δήλωση παραγωγής του, πρέπει να ληφθούν υπόψη οι μέσοι όροι παραγωγής των ελαίων και του ελαιολάδου των Κοινοτήτων στην περίπτώση κατά την οποία είναι διαθέσιμοι αυτοί οι μέσοι όροι-
ότι, για να απλουστευθούν οι διαδικασίες και να καταστούν αποτελεσματικότερες, πρέπει να αλλάξει η σύνθεση των ομοιογενών ζωνών παραγωγής ελαιολάδου μόνο σε περιπτώσεις δεόντως δικαιολογημένες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3061/84 τροποποιείται ως εξής:
1. Στο άρθρο 10 παράγραφος 4, μετά την πρώτη περίπτωση προστίθεται η ακόλουθη περίπτωση:
"- οι μέσες αποδόσεις σε ελιές και ελαιόλαδο των κοινοτήτων στις οποίες βρίσκονται ή οι εκμεταλλεύσεις από τις οποίες προέρχονται οι χρησιμοποιηθείσες ελιές, εάν τα κράτη μέλη διαθέτουν τις αποδόσεις αυτές."
2. Στο άρθρο 12 παράγραφος 1 προστίθεται το ακόλουθο εδάφιο:
"Από την περίοδο εμπορίας 1992/93, οι ομοιογενείς ζώνες μπορούν να τροποποιηθούν μόνο με υποβολή προσήκουσας αιτιολογίας. Οι τροποποιήσεις αυτές πραγματοποιούνται είτε με πρωτοβουλία της Επιτροπής είτε μετά από αίτηση ενός κράτους μέλους."
3. Στο άρθρο 12, η παράγραφος 3 αντικαθίσταται από το ακόλουθο κείμενο:
"3. Τα κράτη μέλη ανακοινώνουν το αργότερο στις 30 Απριλίου τα στοιχεία που αναφέρονται στην παράγραφο 2 στοιχεία β), γ), δ) και ε), καθώς και σύντομη έκθεση επί των όρων παραγωγής που διαπιστώθηκαν σε κάθε ζώνη κατά τη διάρκεια της περιόδου εμπορίας."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαΐου 1992.

Labels: 17
19
6